Document ID: /roh_data/filtered/fineweb-2-filterrobots_roh.jsonl.gz/62027

Cun «Modus Operandi» ha la 3BA Concert Band, la furmaziun da la Bayrische Brass Band Akademie da Minca, gia edì ses segund disc cumpact sut la direcziun da Corsin Tuor. Il titel dal nov portatun «Modus Operandi» è emprestà dal titel da l'ovra principala dal disc da Stephan Hodel.
Er uschiglio ha la 3BA Concert Band registrà ovras d'ulteriurs cumponists svizzers, er Rumantschs. Sin il disc datti l'ovra «A Trip to the Mountains» da Gion Andrea Casanova e Corsin Tuor ha er arranschà la chanzun «Il grond silenzi» da Flavio Bundi.